CELEX: 32004R2166
Language: et
Date: 2004-12-17 00:00:00
Title: Komisjoni määrus (EÜ) nr 2166/2004, 17. detsember 2004, teatavate Šveitsist pärinevate töödeldud põllumajandussaaduste suhtes Euroopa Ühendusse importimisel kohaldatavate tariifikvootide avamise kohta 2005. aastaks

18.12.2004   
            
            
               ET
            
            
               Euroopa Liidu Teataja
            
            
               L 371/6
            
         
      KOMISJONI MÄÄRUS (EÜ) nr 2166/2004,
   17. detsember 2004,
   teatavate Šveitsist pärinevate töödeldud põllumajandussaaduste suhtes Euroopa Ühendusse importimisel kohaldatavate tariifikvootide avamise kohta 2005. aastaks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
   võttes arvesse nõukogu 13. märtsi 2000. aasta otsust 2000/239/EÜ Euroopa Ühenduse ja Šveitsi Konföderatsiooni vahel kirjavahetuse teel kokkuleppe sõlmimise kohta, mis käsitleb Euroopa Majandusühenduse ja Šveitsi Konföderatsiooni vahelise lepingu protokolli nr 2, (2) eriti selle artiklit 2,
   ning arvestades järgmist:
   
               (1)
            
            
               2005. aastaks tuleks avada Euroopa Ühenduse ja Šveitsi Konföderatsiooni vahel kirjavahetuse teel sõlmitud kokkuleppes, mis käsitleb Euroopa Majandusühenduse ja Šveitsi Konföderatsiooni vahelise lepingu protokolli nr 2 (3) (edaspidi “kokkulepe”), sätestatud teatavate töödeldud põllumajandussaaduste iga-aastased tariifikvoodid.
            
         
               (2)
            
            
               Kokkuleppes sätestatud iga-aastane kvoot CN-koodide 2202 10 00 ja ex 2202 90 10 alla klassifitseeritud kaupadele on ammendatud. Kokkuleppe kohaselt tuleks seda järelikult 2005. aastaks suurendada 10 %.
            
         
               (3)
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (4) on sätestatud tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.
            
         
               (4)
            
            
               Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas loetletud, Šveitsist pärinevate töödeldud põllumajandussaaduste ühendusse importimise tollimaksuvabad tariifikvoodid on avatud 1. jaanuarist31. detsembrini 2005.
   Lisa tabelis 2 loetletud kaupade importimise korral üle tollimaksuvaba kvoodi kohaldatakse tollimaksu 9,1 %.
   Artikkel 2
   Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a–308c.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2004
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  EÜT L 76, 25.3.2000, lk 11.
   
      (3)  EÜT L 76, 25.3.2000, lk 12.
   
      (4)  EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 341, 31.12.2003, lk 1).
   
      LISA
      Tabel 1
      
                  Jrk nr
               
               
                  CN-kood
               
               
                  Kauba kirjeldus
               
               
                  Kogused 2005. aastaks
                  (netomass)
               
               
                  Kohaldatav tollimaksumäär
               
            
                  09.0911
               
               
                  1302 20 10
               
               
                  Pektiinid, pektinaadid ja pektiidid: kuivatatud
               
               
                  733 tonni
               
               
                  Tollimaksuvabastus
               
            
                  09.0912
               
               
                  2101 11 11
               
               
                  Ekstraktid, essentsid ja kontsentraadid kohvil baseeruva kuivaine sisaldusega 95 % massist või rohkem
               
               
                  2 263 tonni
               
               
                  Tollimaksuvabastus
               
            
                  09.0913
               
               
                  2101 20 20
               
               
                  Tee- ja mateekstraktid, -essentsid ja -kontsentraadid
               
               
                  159 tonni
               
               
                  Tollimaksuvabastus
               
            
                  09.0914
               
               
                  2106 90 92
               
               
                  Toiduained/muud, mis ei sisalda piimarasvu, sahharoosi, isoglükoosi, glükoosi ega tärklist või sisaldavad vähem kui 1,5 massiprotsenti piimarasva, 5 massiprotsenti sahharoosi või isoglükoosi, 5 massiprotsenti glükoosi või tärklist
               
               
                  1 309 tonni (1)
                  
               
               
                  Tollimaksuvabastus
               
            
         
      Tabel 2
      
                  Jrk nr
               
               
                  CN-kood
               
               
                  Kauba kirjeldus
               
               
                  2005. aasta kvoodi maht
               
               
                  Kvoodi piires kohaldatav tollimaksu määr
               
               
                  Kvoodi ületamisel kohaldatav tollimaksu määr
               
            
                  09.0916
               
               
                  2202 10 00
               
               
                  Vesi, k.a mineraalvesi ja gaseeritud vesi, suhkru- või muu magusainelisandiga või maitse- ja lõhnaainetega
               
               
                  120 788 250 liitrit
               
               
                  Tollimaksuvabastus
               
               
                  9,1 %
               
            
                  ex 2202 90 10 (TARICi kood 10)
               
               
                  Muud suhkrusisaldusega karastusjoogid
               
            
         (1)  Vt komisjoni määrust (EÜ) nr …/2004, millega kehtestatakse Šveitsi Vabariigile teatavad soodustused ühenduse tariifikvootide kujul teatavate töödeldud põllumajandustoodete puhul. Pärast kümne uue liikmesriigi ühinemist lisatakse 2004. aasta põhikvoodile 280 tonni.